Bəbə́gə ǹnǎm Kaldéan: ayɔŋ dábán lə́ sə́ kīg fə. Asiría a ngávəŋan wá étɔbɔgɔ míńsíŋ, bə́ ngábɛ́de miǹkum bə́ńnɔ́ni, bə́ lóŋó mə̄fólā mə́ ngul, ńdɔ ǎ və̄ŋán bísə və afúb bílíg. 14Ngamálán ai miǹyón, ǎ bəzitímā yā Tarsis, amú dzǎl mə́kɔ́g dáán á dzōgó bībúbuga. 15Amǒs tē, Tir a yi bɔ dzóm óvóán mim̀bú mə̄wóm zamgbál, táŋ məlú mə́ édzōē ńkúkúmá ḿbɔ̄g. Á mvús mim̀bú məwóm zamgbál, lâyi yénan ai Tir anə́ dzīá mīníngá ebamba yádzó: